ঢাকা, ১৩ জুলাই (শীর্ষ নিউজ ডটকম): অসুস্থ অবস্থায় জাপান বাংলাদেশ ফ্রেন্ডশিপ হাসপাতালে চিকিৎসাধীন আছেন প্রখ্যাত বাউলশিল্পী আবদুর রহমান বয়াতী। প্রবীণ এ শিল্পীর চিকিৎসার জন্য পাশে এসে দাঁড়িয়েছেন সঙ্গীত ভুবনের নানা শাখার ব্যক্তিবর্গ ও চ্যানেল আই। আজ বুধবার রহমান বয়াতীকে দেখতে যান কণ্ঠশিল্পী দিলরুবা খান, মোহাম্মদ খুরশীদ আলম, ফরিদা পারভীন, আকরামুল ইসলাম, সঙ্গীত পরিচালক শেখ সাদী খান এবং চ্যানেল আই'র পক্ষে সিনিয়র প্রোগ্রাম ম্যানেজার শহিদুল আলম সাচ্চু। তারা  চিকিৎসার জন্য রহমান বয়াতীর হাতে ১ লাখ টাকা তুলে দেন।  (শীর্ষ নিউজ ডটকম/এমএইচ/এনডিএস/২২.৩০ ঘ.)